લવ મી ઈન્ડિયા સાથે કેપ્ટન તરીકે રિયાલિટી પ્રવાસ શરૂ કરવા માટે ભારે રોમાંચિત નવરાજ કહે છે, મારા પિતા અને મારા દાદાના વારસાથી પ્રેરિત મેં 10 વર્ષ પૂર્વે ગાયન શરૂ કર્યું હતું. પરિવારના નામને લીધે મને મદદ મળી. આરંભમાં થોડી તકો મળી, પરંતુ પરફોર્મન્સમાં સાતત્યતા અને સખત મહેનતને લીધે આગળ આવી ગયો. આ સ્પર્ધાત્મક સમયમાં તમારે અસ્તિત્વ ટકાવી રાખવા માટે અત્યંત પ્રતિભાશાળી હોવું જરૂરી છે. હું અગાઉ ક્યારેય રિયાલિટી શોનો હિસ્સો રહ્યો નથી, જેથી મને કેપ્ટન તરીકે લવ મી ઈન્ડિયા કિડ્સમાં ઓફર મળી તે મારે માટે ગૌરવજનક છે. કેપ્ટનો સ્પર્ધકોને મેન્ટર કરશે ત્યારે મારે માટે ગુરુ રંધાવા, હિમેશ રેશમિયા અને નેહા ભસીન જેવી હસ્તીઓ સાથે એક મંચ પર બેસવાની આ ઉત્તમ તક છે. શો નિશ્ચિત જ સ્પર્ધકો માટે મજબૂત મંચ છે. કેપ્ટન તરીકે સ્પર્ધકોની કારકિર્દી નિર્માણ કરવામાં યોગદાન આપવાની તક મળશે એવું મને લાગે છે, જે ખરેખર બહુ સારી બાબત છે.